༩༽ཡང་གླིང་གེ་སར་གཏན་གྱི་སྐྱབས་སུ་འཛིན་པ་ནི་ལོག་རྟོག་གོ་འདོད་མཁན་ཚོས།གླིང་གེ་སར་གྱི་སྤྲུལ་གཞི་དང་།ལྷག་པར་རླངས་སྟོན་ཨ་མེས་བྱང་ཆུབ་དང་།པཎ་ཆེན་སྨྲྀ་ཏི་སོགས་ཀྱི་དངོས་སློབ་མཆོག་གྱུར་གྱི་མི་སྣ་དཔའ་བོ་ཕྱག་རྫོགས་ཉམས་སུ་བླངས་ནས་གྲུབ་པ་ཐོབ་མཁན་གྱི་བླ་མ་འཇའ་ལུས་པ་ཞིག་ཡིན་ཚུལ་རྒྱུས་མ་ལོན་པ་མ་གཏོགས།གལ་སྲིད་སྐྱེས་སྦྱང་གིས་བྱང་ཆུབ་གོ་འཕང་ལ་གཤེགས་པའི་སྐྱེས་བུ་ཞིག་ཡིན་ཚེ།སླར་ཡང་འགྲོ་ཁམས་སུ་གང་ལ་གང་འདུལ་དུ་དེ་ལ་དེར་སྟོན་གྱིས་འཕྲིན་ལས་འཇུག་པར་ཐེ་ཚོམ་མེད་ཕྱིར།གང་ལ་ཡང་མོས་པ་འཛིན་རུང་སྟེ།དཔེར་ན་རྗེ་བླ་མཆོད་དུ།ཁྱོད་ནི་བླ་མ་ཁྱོད་ནི་ཡི་དམ་ཁྱོད་ནི་མཁའ་འགྲོ་ཆོས་སྐྱོང་སྟེ།ཞེས་པ་ལྟ་བུའི་གནད་དང་སྒོ་གཅིག་པ་ཡིན་པའི་ཚུལ་ལ་བསམ་བློ་མ་བཏང་བའི་སྐྱོན་རེད་སྙམ།